CELEX: 62016CA0430
Language: sk
Date: 2018-09-06 00:00:00
Title: Vec C-430/16 P: Rozsudok Súdneho dvora (druhá komora) zo 6. septembra 2018 – Bank Mellat/Rada Európskej únie, Európska komisia, Spojené kráľovstvo Veľkej Británie a Severného Írska (Odvolanie — Spoločná zahraničná a bezpečnostná politika (SZBP) — Boj proti šíreniu jadrových zbraní — Reštriktívne opatrenia prijaté voči Iránskej islamskej republike — Sektorové opatrenia — Obmedzenia týkajúce sa peňažných prevodov zahŕňajúcich iránske finančné inštitúcie — Sprísnenie obmedzení — Sporný režim vyplývajúci z ustanovení rozhodnutia 2012/635/SZBP a nariadenia (EÚ) č. 1263/2012 — Vykonávanie spoločného komplexného akčného plánu v otázke iránskeho jadrového programu — Zrušenie všetkých reštriktívnych opatrení Európskej únie súvisiacich s touto otázkou — Zrušenie sporného režimu v priebehu konania na Všeobecnom súde Európskej únie — Dosah na záujem na konaní na Všeobecnom súde — Absencia pretrvávania záujmu na konaní)

5.11.2018   
            
            
               SK
            
            
               Úradný vestník Európskej únie
            
            
               C 399/3
            
         
      Rozsudok Súdneho dvora (druhá komora) zo 6. septembra 2018 – Bank Mellat/Rada Európskej únie, Európska komisia, Spojené kráľovstvo Veľkej Británie a Severného Írska
      (Vec C-430/16 P) (1)
      
      ((Odvolanie - Spoločná zahraničná a bezpečnostná politika (SZBP) - Boj proti šíreniu jadrových zbraní - Reštriktívne opatrenia prijaté voči Iránskej islamskej republike - Sektorové opatrenia - Obmedzenia týkajúce sa peňažných prevodov zahŕňajúcich iránske finančné inštitúcie - Sprísnenie obmedzení - Sporný režim vyplývajúci z ustanovení rozhodnutia 2012/635/SZBP a nariadenia (EÚ) č. 1263/2012 - Vykonávanie spoločného komplexného akčného plánu v otázke iránskeho jadrového programu - Zrušenie všetkých reštriktívnych opatrení Európskej únie súvisiacich s touto otázkou - Zrušenie sporného režimu v priebehu konania na Všeobecnom súde Európskej únie - Dosah na záujem na konaní na Všeobecnom súde - Absencia pretrvávania záujmu na konaní))
      (2018/C 399/03)
      Jazyk konania: angličtina
      
         Účastníci konania
      
      
         Odvolateľka: Bank Mellat (v zastúpení: M. Brindle, T. Otty, QC, J. MacLeod a R. Blakeley, barristers, S. Zaiwalla, Z. Burbeza, A. Meskarian a P. Reddy, solicitors)
      
         Ďalší účastníci konania: Rada Európskej únie (v zastúpení: M. Bishop a I. Rodios, splnomocnení zástupcovia), Európska komisia (v zastúpení: D. Gauci, J. Norris Usher a M. Konstantinidis, splnomocnení zástupcovia), Spojené kráľovstvo Veľkej Británie a Severného Írska (v zastúpení: S. Brandon, splnomocnený zástupca, za právnej pomoci M. Gray, barrister)
      
         Výrok rozsudku
      
      
                  1.
               
               
                  Rozsudok Všeobecného súdu Európskej únie z 2. júna 2016, Bank Mellat/Rada (T-160/13, EU:T:2016:331), sa zrušuje.
               
            
                  2.
               
               
                  Konanie o žalobe, ktorú pod číslom T-160/13 podala Bank Mellat, na zrušenie článku 1 bodu 15 nariadenia Rady (EÚ) č. 1263/2012 z 21. decembra 2012, ktorým sa mení a dopĺňa nariadenie (EÚ) č. 267/2012 o reštriktívnych opatreniach voči Iránu, alebo na zrušenie uvedeného ustanovenia v rozsahu, v akom nestanovuje výnimku, ktorá by sa uplatňovala na prípad Bank Mellat, ako aj o jej návrhu, aby Všeobecný súd Európskej únie vyhlásil, že článok 1 bod 6 rozhodnutia Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, sa na ňu neuplatňuje, sa zastavuje.
               
            
                  3.
               
               
                  Bank Mellat a Rada Európskej únie znášajú každá svoje vlastné trovy konania vynaložené tak v odvolacom konaní, ako aj v prvostupňovom konaní.
               
            
                  4.
               
               
                  Spojené kráľovstvo Veľkej Británie a Severného Írska a Európska komisia znášajú svoje vlastné trovy konania.
               
            
         (1)  Ú. v. EÚ C 371, 10.10.2016.